b"\n_START_ARTICLE_\nCaseta de pou (Caldes de Malavella)\n_START_SECTION_\nDescripci\xc3\xb3\n_START_PARAGRAPH_\nT\xc3\xa9 el mur de la paret de ma\xc3\xb3 vist. T\xc3\xa9 una porta de fusta pintada de color gris amb decoraci\xc3\xb3 geom\xc3\xa8trica incisa i una petita obertura hexagonal. Horitzontalment hi ha sis cadenes de ma\xc3\xb3 vist que separen porta i parets que resten reculades. Una faixa de ma\xc3\xb3 vist separa la part inferior d'una cornisa motllurada, tamb\xc3\xa9 de ma\xc3\xb3 vist. Remata la caseta una coberta de ciment en forma de punxa hexagonal acabada en una petita esfera.\n_START_SECTION_\nHist\xc3\xb2ria\n_START_PARAGRAPH_\nL'estiueig de la segona meitat del segle XIX i principis del segle XX tenia un car\xc3\xa0cter elitista, ja que es limitava als sectors benestants de la societat. Anava lligat a pr\xc3\xa0ctiques curatives i tamb\xc3\xa9 comen\xc3\xa7ava a ser una activitat de lleure. A Caldes de Malavella es construeixen gran nombre de cases, torres i xalets sobretot a l'entorn de la Rambla Recolons i de la que s'anomen\xc3\xa0 Col\xc3\xb2nia de la Granja, un ambici\xc3\xb3s projecte de Miquel Pic\xc3\xb3 i Jou i del que en forma part el parc de la Font de la Vaca. La seva funcionalitat, al marge de ser un element decoratiu i un banc de parc, d\xc3\xb3na cobertura a un pou d'aigua."